CELEX: 32004D0498
Language: el
Date: 2004-05-18 00:00:00
Title: 2004/498/ΕΚ:Απόφαση της Επιτροπής, της 18ης Μαΐου 2004, για την αποδοχή των αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ όσον αφορά τις εισαγωγές καρβιδίου του πυριτίου καταγωγής, μεταξύ άλλων, Ουκρανίας

20.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/88
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Μαΐου 2004
   για την αποδοχή των αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ όσον αφορά τις εισαγωγές καρβιδίου του πυριτίου καταγωγής, μεταξύ άλλων, Ουκρανίας
   (2004/498/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 461/2004 (2) («βασικός κανονισμός»), και, ιδίως, το άρθρο 8, το άρθρο 11 παράγραφος 3, το άρθρο 21 και το άρθρο 22 στοιχείο γ),
   Ύστερα από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ
   1.   Ισχύοντα μέτρα
   
               (1)
            
            
               Με τον κανονισμό (ΕΚ) αριθ. 1100/2000 (3), το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα καρβιδίου του πυριτίου («υπό εξέταση προϊόν») καταγωγής Ουκρανίας. Με τον κανονισμό (ΕΚ) αριθ. 991/2004 (4), το Συμβούλιο τροποποίησε τον κανονισμό (ΕΚ) αριθ. 1100/2000.
            
         
               (2)
            
            
               Το ποσό του δασμού που επιβάλλεται στην καθαρή τιμή, ελεύθερο στα σύνορα της Κοινότητας, πριν από τον δασμό, καθορίζεται σε 24 % για τις εισαγωγές του υπό εξέταση προϊόντος καταγωγής Ουκρανίας.
            
         2.   Έρευνα
   
               (3)
            
            
               Στις 20 Μαρτίου 2004, η Επιτροπή, με ανακοίνωση που δημοσίευσε στην Επίσημη Εφημερίδα της Ευρωπαϊκής Ένωσης
                   (5), ανήγγειλε την έναρξη ενδιάμεσης επανεξέτασης των ισχυόντων μέτρων («τα μέτρα») σύμφωνα με το άρθρο 11 παράγραφος 3 και το άρθρο 22 στοιχείο γ) του βασικού κανονισμού.
            
         
               (4)
            
            
               Η επανεξέταση κινήθηκε με πρωτοβουλία της Επιτροπής προκειμένου να εξεταστεί κατά πόσον, συνεπεία της διεύρυνσης της Ευρωπαϊκής Ένωσης την 1η Μαΐου 2004 («Διεύρυνση»), και λαμβάνοντας υπόψη το κοινοτικό συμφέρον, χρειάζεται προσαρμογή των μέτρων για να αποφευχθούν αιφνίδιες και υπερβολικά αρνητικές επιπτώσεις για όλα τα ενδιαφερόμενα μέρη συμπεριλαμβανομένων των χρηστών, των διανομέων και των καταναλωτών.
            
         
               (5)
            
            
               Η Επιτροπή ενημέρωσε επισήμως όλα τα ενδιαφερόμενα μέρη, τον κοινοτικό κλάδο παραγωγής, τις ενώσεις παραγωγών ή χρηστών στην Κοινότητα, τους παραγωγούς-εξαγωγείς των ενδιαφερομένων χωρών, τους εισαγωγείς και τις ενώσεις εισαγωγέων και τις αρμόδιες αρχές των ενδιαφερομένων χωρών, καθώς και τα ενδιαφερόμενα μέρη στα δέκα νέα κράτη μέλη που προσχώρησαν στην Ευρωπαϊκή Ένωση την 1η Μαΐου 2004, σχετικά με την έναρξη της έρευνας και τους έδωσε την ευκαιρία να διατυπώσουν γραπτώς τις απόψεις τους και να υποβάλουν πληροφορίες και αποδεικτικά στοιχεία εντός της προθεσμίας που ορίζεται στην ανακοίνωση έναρξης. Δεκτά σε ακρόαση έγιναν όλα τα ενδιαφερόμενα μέρη που υπέβαλαν σχετική αίτηση και απέδειξαν ότι είχαν ειδικούς λόγους για να γίνουν δεκτά σε ακρόαση.
            
         3.   Αποτέλεσμα της έρευνας
   
               (6)
            
            
               Όπως ορίζεται στον κανονισμό (ΕΚ) αριθ. 991/2004, η έρευνα κατέληξε στο συμπέρασμα ότι η προσαρμογή των ισχυόντων μέτρων είναι προς το συμφέρον της Κοινότητας, υπό τον όρο ότι η εν λόγω προσαρμογή δεν θα υπονομεύσει σημαντικά το επιζητούμενο επίπεδο εμπορικής άμυνας.
            
         4.   Ανάληψη υποχρέωσης
   
               (7)
            
            
               Σύμφωνα με τα συμπεράσματα του κανονισμού (ΕΚ) αριθ. 991/2004, η Επιτροπή, με βάση το άρθρο 8 παράγραφος 2 του βασικού κανονισμού, κάλεσε την ενδιαφερόμενη εταιρεία να προτείνει ανάληψη υποχρέωσης. Ως εκ τούτου, προτάθηκε ανάληψη υποχρέωσης από έναν παραγωγό-εξαγωγέα του υπό εξέταση προϊόντος στην Ουκρανία, της Open Joint Stock Company «Zaporozhsky Abrasivny Combinat».
            
         
               (8)
            
            
               Σημειωτέον ότι, κατ’ εφαρμογή του άρθρου 22 στοιχείο γ) του βασικού κανονισμού, η εν λόγω ανάληψη υποχρέωσης θεωρείται ως ειδικό μέτρο δεδομένου ότι, σύμφωνα με τα συμπεράσματα του κανονισμού (ΕΚ) αριθ. 991/2004, δεν ισοδυναμεί άμεσα με δασμό αντιντάμπινγκ.
            
         
               (9)
            
            
               Ωστόσο, σύμφωνα με τον κανονισμό (ΕΚ) αριθ. 991/2004, η ανάληψη υποχρέωσης δεσμεύει τον παραγωγό-εξαγωγέα να τηρεί τα ανώτατα όρια εισαγωγών και, για να καθίσταται δυνατός ο έλεγχος της ανάληψης υποχρέωσης, ο ενδιαφερόμενος παραγωγός-εξαγωγέας έχει συμφωνήσει να ακολουθεί τις παραδοσιακές μεθόδους πώλησης προς ανεξάρτητους πελάτες στα δέκα νέα κράτη μέλη της ΕΕ. Επίσης, ο παραγωγός-εξαγωγέας γνωρίζει ότι εάν διαπιστωθεί σημαντική μεταβολή των μεθόδων πώλησης ή, εάν η παρακολούθηση της ανάληψης υποχρέωσης καταστεί κατά κάποιο τρόπο δύσκολη ή αδύνατη, η Επιτροπή έχει τη δυνατότητα να ανακαλέσει την αποδοχή της ανάληψης υποχρέωσης της εταιρείας και στη θέση της να επιβάλει οριστικούς δασμούς αντιντάμπινγκ ή, ακόμη, να αναπροσαρμόσει το ανώτατο όριο ή να προβεί στη λήψη άλλων μέτρων.
            
         
               (10)
            
            
               Άλλη προϋπόθεση της ανάληψης υποχρέωσης αποτελεί το γεγονός ότι, σε περίπτωση παραβίασής της, η Επιτροπή δύναται να ανακαλεί την αποδοχή της και στη θέση της να επιβάλλει οριστικούς δασμούς αντιντάμπινγκ.
            
         
               (11)
            
            
               Επίσης, η επιχείρηση θα υποβάλλει τακτικά στην Επιτροπή λεπτομερή στοιχεία σχετικά με τις εξαγωγές της στην Κοινότητα και, επομένως, η Επιτροπή θα είναι σε θέση να παρακολουθεί αποτελεσματικά την ανάληψη υποχρέωσης.
            
         
               (12)
            
            
               Για να μπορέσει η Επιτροπή να παρακολουθεί αποτελεσματικά την τήρηση των αναλήψεων υποχρεώσεων από κάθε εταιρεία, όταν υποβάλλεται στις αρμόδιες τελωνειακές αρχές αίτηση θέσης σε ελεύθερη κυκλοφορία σύμφωνα με τις αναλήψεις υποχρεώσεων, η απαλλαγή από το δασμό υπόκειται στην προσκόμιση εμπορικού τιμολογίου το οποίο θα περιλαμβάνει τουλάχιστον τα στοιχεία που απαριθμούνται στο παράρτημα του κανονισμού (ΕΚ) αριθ. 991/2004 του Συμβουλίου. Αυτό το επίπεδο πληροφόρησης είναι επίσης απαραίτητο για να επιτρέψει στις τελωνειακές αρχές να επαληθεύουν με ικανοποιητική ακρίβεια ότι οι αποστολές αντιστοιχούν στα εμπορικά έγγραφα. Σε περίπτωση που δεν προσκομίζεται το έγγραφο αυτό, ή δεν αντιστοιχεί στο προϊόν που παρουσιάζεται στο τελωνείο, καταβάλλεται ο κατάλληλος δασμός αντιντάμπινγκ.
            
         
               (13)
            
            
               Με βάση τα ανωτέρω, η προτεινόμενη ανάληψη υποχρέωσης κρίνεται αποδεκτή.
            
         
               (14)
            
            
               Η αποδοχή της ανάληψης υποχρέωσης ισχύει για αρχική περίοδο έξι μηνών, με την επιφύλαξη της συνήθους διάρκειας των μέτρων και εκπνέει μετά τη λήξη της εν λόγω περιόδου, εκτός εάν η Επιτροπή θεωρήσει σκόπιμο να παρατείνει την περίοδο εφαρμογής ειδικών μέτρων για άλλους έξι μήνες,
            
         ΑΠΟΦΑΣΙΖΕΙ:
   Άρθρο 1
   Η ανάληψη υποχρέωσης που προτάθηκε από τον παραγωγό-εξαγωγέα που αναφέρεται στη συνέχεια, στο πλαίσιο της διαδικασίας αντιντάμπινγκ όσον αφορά τις εισαγωγές καρβιδίου του πυριτίου καταγωγής Ουκρανίας, γίνεται αποδεκτή.
   
               Χώρα
            
            
               Εταιρεία
            
            
               Πρόσθετος κωδικός Taric
            
         
               Ουκρανία
            
            
               Παραγωγή και εξαγωγή από την Open Joint Stock Company «Zaporozhsky Abrasivny Combinat», Zaporozhye, Ουκρανία, στον πρώτο ανεξάρτητο πελάτη στην Κοινότητα που δρα ως εισαγωγέας
            
            
               A523
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης και εφαρμόζεται για περίοδο έξι μηνών.
   
      Βρυξέλλες, 18 Μαΐου 2004.
      
         
            Για την Επιτροπή
         
         Pascal LAMY
         
         
            Μέλος της Επιτροπής
         
      
   
   
      (1)  ΕΕ L 56 της 6.3.1996, σ. 1.
   
      (2)  ΕΕ L 77 της 13.3.2004, σ. 12.
   
      (3)  ΕΕ L 125 της 26.5.2000, σ. 3.
   
      (4)  ΕΕ L 182 της 18.5.2004, σ. 18.
   
      (5)  ΕΕ C 70 της 20.3.2004, σ. 15.